Ranskan talon Isännän katsaus  4-2-2011
Harri Luukkanen, Isäntä

Isännän katsaus: talon käyttö 2010 ja varaustilanne vv. 2003-2010 

Talon käyttöasteesta saa tietoja tehtyjen varausten (varauslistan) perusteella. Isännälle ei välttämättä tule tarkkaa tietoa varauksen toteutumasta (lopulliset päivät, henkilömäärä), kun matkasuunnitelmat yleensä muuttuvat. Tässä kooste kahdeksalta viime vuodelta. 
Tässä myös isännän mietelmiä talon kysynnästä ja eri vaihtoehdoista.

Nämä luvut ovat arvioita, koska oikeat luvut eivät ole tarkasti isännän (Harrin)  tai rahastonhoitajan (Martinin) tiedossa (maksujen erittely ontuu). Varauslistan perusteella ei ole tarkkaa tietoa, ketä talolla on ollut ja kuinka kauan. Jos on tehty hankintoja, ne on saatettu vähentää käyntimaksuista, joten tilityksistäkään ei kävijöiden määrä ilmene. Samoin kirjallisia matkaraportteja tekevät vain harvat (kun osakkaat käyvät harvoin), samoin käyntilomake on epäsuosittu, ja suullisestikaan ei tietoa isännälle välity. Mutta tästä tietovajeesta ei ole tähän saakka koitunut talolle ja osakkaille mitään suurempia ongelmia. Homma pyörii vanhaan malliin.

vuosi	varauksia, kalenteriviikkoa	varauksia, vuorokausia	henkeä, yhteensä	
2003	15	106	50	
2004	20	135	57	
2005	15	106	46	
2006	14	93	36	
2007	13	85	34	
2008	9-11	63	22	
2009	11-12	75	24	
2010	20-21	133	39	

Varaustilanteesta voidaan havaita, että

•	Kävijämäärä, yöpymisvuorokausissa, väheni vuodesta 2004->2008, ja on lähtenyt sen jälkeen uuteen kasvuun. Vuosi 2010 oli hyvä käytön kannalta.
•	Vuosi 2010 oli kaikilla mittareilla mainio. Varausviikkoja oli noin 20 ja vuorokausia 133; talolla kävi noin 40 henkeä. Eli viikoissa ja varausvuorokausissa laskien tulos oli vuosikymmen parhaita (v 2004 tasoa), henkilömäärässä laskien tulos oli keskitasoa. Talolla käyvien porukoiden pienentyminen vaikuttaa tähän tulokseen.
•	Talon varaukset ja käynnit vuodelta 2010 ovat kaikki maaliskuun lopusta lokakuun alkuun, eli ajoittuvat noin 6 kk (24 viikon) sisään 
•	Vuonna 2010 puolen vuoden aikana (6 kk tai 24 viikkoa) talo on käytännössä koko ajan varattu eli lämpimänä vuodenaikana ei ole pidempiä aikoja vapaana. 
•	Jos talon käyttöastetta halutaan nostaa, kautta täytyy pidentää kautta keväästä ja syksystä ja/tai saada sinne suurempia porukoita lomailemaan. 

Osakkaiden tulot ja menot talolla, eli mikä on kysyntä? 

Yhden tai edes kahdenkymmenen vuoden perusteessa ei voi tehdä johtopäätöksiä osakkaiden talon käytöstä, koska tarpeet ja mahdollisuuden (jopa perheen koko) vaihtelee vuosittain satunnaisesti. Tässä silti yritystä tulkintaan millaisen loma-asunnon tarvitsemme:
•	Vuonna 2010 talolle oli yhteensä kaikkiaan 13 eri varausta (kävijä-ryhmää), joista 5 varausta (kävijää) oli osakkaiden tai näiden perheenjäsenten tekemiä. Vuonna 2009 suhde kävijät.yht/osakkaat oli 6/5 ja vuonna 2008 7/3.
•	Tästä näkee selvän trendin: kun kävijöitä talolla on vähän (vuodet 2008-2009), niistä suuri osa on osakkaita tai heidän perhettään; kun kävijöitä on paljon (vuosi 2010), osakkaat ja näiden perheenjäsenet ovat selvänä vähemmistönä, ja lisääntyneet kävijämäärät perustuvat ulkopuolisiin vieraisiin. 
•	Kävijä-suhde osakkaat/vieraat on oleellinen myös talon tulojen kertymisen kannalta; jos osakkaat ovat enemmistönä kävijöinä, tulot ovat pienemmät kuin vierailta.

Isännän pohdintaa 

•	Summa summaarum: Raha on yksi tekijä, ja osakkaiden nautintaoikeus ja -mahdollisuus talostaan on toinen. Talo on hommattu ensisijaisesti omaa käyttöä varten, mutta ilman vieraita sen ylläpito, rempat, käy kalliiksi. Vuosina 2008-2009 talolla oli kaikkiaan vain 6-7 varausta (porukkaa), joka on aika vähän. Jos käyttö vaipuu näin alas pysyvästi, talosta kannattaa ehkä päästä eroon ja muuttaa se rahaksi.
•	Vastaako talo meidän nykyisiä ja tulevia tarpeita? Kun osakkaiden enemmistö muodostaa pian eläkeläsklubin, kannattaisiko harkita sen sijaan pienemmän asunnon (2-3 h+kph+k+terassi) hankkimista Ceretin vanhasta keskustasta? Junayhteys Barcelona-Perpignan valmistuu pian, ja jos asumme Ceretissä, siellä on riittää tekemistä ilman matkustelua, kun kaupat ja kahvilat ovat lähellä. Eläminen on mukavempaa ja halvempaa kun autoa ei tarvise erikseen vuokrata, kun bussi kulkee tarvittaessa Perpignaniin, ja sieltä suoraan uimarannalle. Remontit ja kustannukset laskevat pienessä asunnossa, ja sen seisominen tyhjillään ei ole suuri huoli. Ceretin keskustan pikkuasunnossa voisi kuvitella viettävänsä aikaa vaikka talviaikaan, toisin kun nykyisessä isossa kämpässä.